Krag na dele van Oos-Kaap herstel ná stormFoto ter illustrasie. (Foto: Unsplash) Eskom sê elektrisiteitstoevoer is Vrydag na meer as 65% van geraakte verbruikers in die Oos-Kaap herstel. Kragtoevoer na gedeeltes van die provinsie is onderbreek nadat stormweer groot skade aan Eskom-infrastruktuur aangerig het. Verskeie netwerkpersele is steeds onbereikbaar weens beskadigde paaie. Nietemin sal toegang tot sommige persele met behulp van ŉ helikopter verkry word. “Die gebiede wat meestal geraak word, is in hierdie stadium Mthatha, Qunu en Idutywa. “Eskom doen ŉ beroep op mense om geduldig te wees terwyl herstelwerk voortduur. Ons raai kliënte aan om alle elektriese toestelle as gevaarlik te ag, aangesien die elektrisiteitstoevoer enige oomblik herstel kan word.”